CELEX: C2004/118/77
Language: da
Date: 2004-04-30 00:00:00
Title: Dom afsagt af Retten i Første Instans den 31. marts 2004 i sag T-10/02, Marie-Claude Girardot mod Kommissionen for De Europæiske Fællesskaber (Personalesag — vedtægtens artikel 29, stk. 1 — fast stilling, aflønnet over forsknings- og investeringsbevillingerne — midlertidigt ansat som omhandlet i artikel 2, litra d), i ansættelsesvilkårene for de øvrige ansatte — afslag på ansøgning — manglende sammenlignende undersøgelse af fortjenesterne — mellemdom)

30.4.2004   
            
            
               DA
            
            
               Den Europæiske Unions Tidende
            
            
               C 118/36
            
         
      DOM AFSAGT AF RETTEN I FØRSTE INSTANS
   
   den 31. marts 2004
   i sag T-10/02, Marie-Claude Girardot mod Kommissionen for De Europæiske Fællesskaber (1)
   
   (Personalesag - vedtægtens artikel 29, stk. 1 - fast stilling, aflønnet over forsknings- og investeringsbevillingerne - midlertidigt ansat som omhandlet i artikel 2, litra d), i ansættelsesvilkårene for de øvrige ansatte - afslag på ansøgning - manglende sammenlignende undersøgelse af fortjenesterne - mellemdom)
   (2004/C 118/77)
   Processprog: fransk
   I sag T-10/02, Marie-Claude Girardot, L'Haÿ-les-Roses (Frankrig), ved avocat N. Lhoëst, og med valgt adresse i Luxembourg, mod Kommissionen for De Europæiske Fællesskaber (befuldmægtigede: først ved F. Clotuche-Cuvieusart og L. Loranzo Palacios, dernæst ved F. Clotuche-Duvieusart og H. Tserepa-Lacombe), angående en påstand om, for det første, annullation af Kommissionens beslutning af 13. marts 2001 om ikke at tage sagsøgerens ansøgning i betragtning ved besættelsen af syv faste stillinger, der aflønnes over forskningsbevillingerne, for det andet om annullation af Kommissionens beslutning af 15. marts 2001 om ikke at tage sagsøgerens ansøgning i betragtning ved besættelsen af en fast stilling, der aflønnes over forskningsbevillingerne, og for det tredje om annullation af Kommissionens beslutninger om besættelsen af de nævnte stillinger, har Retten (Første Afdeling), sammensat af præsidenten, B. Vesterdorf, og dommerne H. Legal og M.E. Martins Ribeiro; justitssekretær: fuldmægtig J. Plingers, den 31. marts 2004 afsagt dom, hvis konklusion lyder således:
   
               1)
            
            
               Kommissionens beslutning af 13. marts 2001 om ikke at tage Marie-Claude Girardots ansøgning i betragtning ved besættelsen af syv faste stillinger, der aflønnes over forskningsbevillingerne, annulleres.
            
         
               2)
            
            
               Kommissionens beslutning af 15. marts 2001 om ikke at tage Marie-Claude Girardots ansøgning i betragtning ved besættelsen af en fast stilling, der aflønnes over forskningsbevillingerne, annulleres.
            
         
               3)
            
            
               I øvrigt frifindes Kommissionen.
            
         
               4)
            
            
               Inden tre måneder efter afsigelsen af nærværende dom meddeler parterne Retten enten det beløb, de er blevet enige om med hensyn til økonomisk godtgørelse for, at beslutningerne af 13. og 15. marts 2001 er ulovlige, eller, såfremt en sådan aftale ikke kommer i stand, deres påstande med hensyn til det pågældende beløb opgjort i tal.
            
         
               5)
            
            
               Afgørelsen om sagens omkostninger udsættes.
            
         
      (1)  EFT C 68 af 16.3.2002.